ตำบลน้ำใส

ตำบลน้ำใส เป็นตำบลแห่งหนึ่งในอำเภอจตุรพักตรพิมาน จังหวัดร้อยเอ็ด ตั้งอยู่ทางทิศตะวันออกเฉียงเหนือของอำเภอจตุรพักตรพิมาน

ภูมิศาสตร์ 
ตำบลน้ำใสตั้งอยู่ทิศตะวันออกเฉียงเหนือของอำเภอจตุรพักตรพิมาน ห่างจากที่ว่าการอำเภอประมาณ 13 กิโลเมตร เป็นตำบลที่มีการคมนาคมสะดวกพอสมควร มีถนนติดต่อกับตำบลอื่นทุกตำบล โดยถนนสายหลักเป็นถนนลาดยาง สามารถขนส่งสินค้าเข้าตัวเมืองได้อย่างสะดวก

 ทิศเหนือ ติดกับตำบลสะอาดสมบูรณ์ อำเภอเมืองร้อยเอ็ด จังหวัดร้อยเอ็ด
 ทิศตะวันออก ติดกับตำบลแคนใหญ่ อำเภอเมืองร้อยเอ็ด จังหวัดร้อยเอ็ด
 ทิศใต้ ติดกับตำบลดงแดง อำเภอจตุรพักตรพิมาน จังหวัดร้อยเอ็ด
 ทิศตะวันตก ติดกับตำบลโคกล่าม อำเภอจตุรพักตรพิมาน จังหวัดร้อยเอ็ด

ลักษณะภูมิประเทศ ส่วนใหญ่เป็นที่ราบโล่ง ดินเป็นดินร่วนปนทราย ซึ่งเหมาะกับการทำเกษตรกรรม โดยมีแหล่งน้ำที่สำคัญ คือ ห้วยกุดน้ำใส หนองขุมดิน หนองทุ่ม หนองแก และหนองนกเขียน

ภูมิอากาศ 
อากาศโดยส่วนใหญ่ของตำบลน้ำใสร้อนและแห้งแล้ง เนื่องจากมีแหล่งป่าไม้จำนวนน้อย
 อุณหภูมิในฤดูแล้ง สูงสุดประมาณ 40 องศาเซลเซียส ต่ำสุดประมาณ 25 องศาเซลเซียส
 อุณหภูมิในฤดูฝน สูงสุดประมาณ 38 องศาเซลเซียส ต่ำสุดประมาณ 23 องศาเซลเซียส
 อุณหภูมิในฤดูหนาว สูงสุดประมาณ 35 องศาเซลเซียส ต่ำสุดประมาณ 15 องศาเซลเซียส

หมู่บ้าน 
ตำบลน้ำใสแบ่งออกเป็น 10 หมู่ 7 หมู่บ้าน ดังนี้
 หมู่บ้านน้ำใส
 หมู่บ้านเทียมแข้
 หมู่บ้านหางกุด
 หมู่บ้านดอนแหน
 หมู่บ้านสว่างอารมณ์
 หมู่บ้านยางเครือ
 หมู่บ้านขุมดิน

 บ้านน้ำใส 2 หมู่
 หมู่ที่ 1
 หมู่ที่ 6
 บ้านเทียมแข้ 2 หมู่
 หมู่ที่ 2
 หมู่ที่ 10
 บ้านหางกุด 1 หมู่
 หมู่ที่ 5
 บ้านดอนแหน 1 หมู่
 หมู่ที่ 8
 บ้านสว่างอารมณ์ 1 หมู่
 หมู่ที่ 7
 บ้านยางเครือ 1 หมู่
 หมู่ที่ 3
 บ้านขุมดิน 2 หมู่
 หมู่ที่ 4
 หมู่ที่ 9

แหล่งท่องเที่ยว 
 อตีดวัดร้าง คือ วัดป่าบ้านน้ำใส จะมีหลวงปู่น้ำใสที่ชาวตำบลน้ำใสและหมู่บ้านใกล้เคียงให้ความนับถือเป็นอย่างมาก
 ประเพณีแข่งเรือพายลำห้วยกุดน้ำใส
 การแข่งขันกีฬาตำบล
 บุญสรงกู่
 บุญบั้งไฟ
 ทุ่งนา

ประวัติ 
ตำบลน้ำใสอำเภอจตุรพักตรพิมานจังหวัดร้อยเอ็ด เดิมมีพ่อขุนศรีกับพวกรวม 12 ครอบครัว มีกลุ่มคนแตกศึกมาพักที่นี้ครั้งสมัยพระวอ พระตา หยุดพักที่ข้างลำห้วยเพราะเห็นว่าน้ำในห้วยใสสะอาดอีกทั้งมีปลามากมาย น้ำในห้วยสามารถนำมากดื่มได้ ห้วยกุดน้ำใสเป็นแหล่งอาหารที่อุดมสมบูรณ์จึงตั้งบ้านเรือนที่บริเวณนั้นต่อมาเผ่าต่าง ๆ ก็อพยพตามมาอยู่ที่แห่งนี้ เช่น ชนเผ่าข่า ขอม จีน เขมร และลาว ทำนาเป็นอาชีพหลัก ปลูกผักบ้าง จึงก่อตั้งหมู่บ้านใน พ.ศ. 1828 ตั้งชื่อหมู่บ้านว่า บ้านกุดน้ำใส มีพ่อขุนศรีเป็นหัวหน้าหมู่บ้าน หลังตั้งหมู่บ้านเสร็จ ชาวบ้านคิดว่ายังขาดที่พึ่งทางจิตใจจึงก่อตั้งวัดขึ้นชื่อ
วัดป่าน้ำใส มีพระครูลูกแก้วประจำวัดต่อมาพระครูลูกแก้วมรณภาพวัดก็กลายเป็นวัดร้างพ.ศ. 2501ได้ยกฐานะเป็นวัดอีกครั้งและในปีพ.ศ. 2504 มีพระง่อง จนตสีโล เป็นเจ้าอาวาส จึงเรียกชื่อวัดเป็น วัดบ้านน้ำใส ตั้งแต่นั้นมาคนเพิ่มมากขึ้นหมู่บ้านจึงแยกออกเป็น 2 หมู่ ก่อนนี้บ้านน้ำใสเป็นส่วนหนึ่งของตำบลดงแดง ต่อมาแยกออกเป็นตำบลน้ำใส

อ้างอิง

แหล่งข้อมูลอื่น 
 เว็บไซต์องค์การบริหารส่วนตำบลน้ำใส
 กำเนิดและพัฒนาการองค์การบริหารส่วนตำบล
 พรบ.สภาตำบลและองค์การบริหารส่วนตำบล พ.ศ. 2537 

น้ำใส
น้ำใส